KCE เด้งแรง 4% คาดเก็งฯหลังราคาลงลึก ฟากโบรกฯมองหุ้นอิเล็กทรอนิกส์ต้องใช้เวลาฟื้นตัว!
KCE เด้งแรง 4% คาดเก็งฯหลังราคาลงลึก ฟากโบรกฯมองหุ้นอิเล็กทรอนิกส์ต้องใช้เวลาฟื้นตัว!
KCE เด้งแรง 4% คาดเก็งฯหลังราคาลงลึก ฟากโบรกฯมองหุ้นอิเล็กทรอนิกส์ต้องใช้เวลาฟื้นตัว!
10 มิ.ย. 2562

ผู้สื่อข่าวรายงานว่า บริษัท เคซีอี อีเลคโทรนิคส์ จำกัด (มหาชน) หรือ KCE ณ เวลา 18.60 น. อยู่ที่ระดับ 18.60 บาท บวก 0.70 บาท หรือ 3.91% ด้วยมูลค่าซื้อขาย 170.16 ล้านบาท โดยราคาหุ้นปรับตัวขึ้นคาดนักลงทุนเข้าเก็งกำไรระยะสั้นหลังราคาหุ้นลงแรง อย่างไรก็ตามก็ตามโบรกฯยังมองว่าธุรกิจกลุ่มชิ้นส่วนอิเลคทรอนิกส์ต้องใช้เวลาฟื้นตัว

บล.ดีบีเอส วิคเคอร์ส ระบุว่า แนวโน้มผลประกอบการไตรมาส 2/62  ยังไม่ดี : คาดว่า Core profit งวดไตรมาส 2/62 จะอ่อนตัว เทียบช่วงเดียวกันของปีก่อน แต่อาจจะฟื้นตัวเล็กน้อย เทียบไตรมาสก่อนหน้า จากเงินบาทที่อ่อนค่าลง ส่วนกำไรสุทธิบรรทัดสุดท้ายจะลดลงทั้ง เทียบช่วงเดียวกันของปีก่อน และ เทียบไตรมาสก่อนหน้า เพราะบริษัทจะตั้งสำรองผลตอบแทนพนักงานตามกฎหมายใหม่ในไตรมาส 2/62
ให้น้ำหนักลงทุนกลุ่มชิ้นส่วนอิเลคทรอนิกส์เป็น Underweight :เห็นว่าธุรกิจต้องใช้เวลาในการฟื้นตัว สงครามการค้ายังคงเป็นปัจจัยกดดันอุตสาหกรรม การที่ Google จะแบน Huawei ในอีก 90 วันนับจาก 20 พ.ค.62 และสหรัฐอาจประกาศแบน 5 บริษัทผู้ผลิตกล้องวงจรปิดขนาดใหญ่ของจีนก็เป็น Overhang กับอุตสาหกรรมชิ้นส่วนอิเลคทรอนิกส์
ส่วนผลดีจากสงครามการค้ายังค่อนข้างจำกัด โดยมีเฉพาะ SVI ที่ได้คำสั่งซื้อจากลูกค้า 2 รายที่กระจายความเสี่ยงโดยหันมาซื้อชิ้นส่วนฯจากไทยแทน ส่วนลูกค้า HANA ยังอยู่ระหว่างพิจารณาแนะนำ Fully Valued หุ้นทั้ง 4 บริษัทที่ทำการวิเคราะห์ คือ DELTA (ราคาพื้นฐาน 62 บาท), HANA (ราคาพื้นฐาน 22.70 บาท), KCE (ราคาพื้นฐาน 17.30 บาท) และ SVI (ราคาพื้นฐาน 4.30 บาท)